**«Көмірсутектер кен орнын (кен орындарының тобын, кен орнының бір бөлігін) рентабельділігі төмен және пайдалы қазбаларды өндіру салығы бөлігінде салық салу тәртібін бекіту туралы» Үкімет қаулысының жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба көмірсутектер кен орнын (кен орындарының тобын, кен орнының бір бөлігін) рентабельділігі төмен санатқа жатқызу қағидаларын және пайдалы қазбаларды өндіруге салынатын салық бөлігінде салық салу тәртібін бекітуді көздейді.

Ықтимал қоғамдық-саяси салдары жоқ.

**2. Құқықтық салдарын бағалау:**

Жоба Қазақстан Республикасы Салық кодексінің 753-бабының 4-тармағына сәйкес әзірленді.

Мүмкін болатын құқықтық салдарлар жоқ.

**3. Ақпараттық салдарын бағалау:**

Жоба бұқаралық ақпарат құралдары мен онлайн платформалардың орташа қызығушылығын тудыруы мүмкін.

**4. Өзге де салдарын бағалау:**

Қысқа мерзімді перспективада салық түсімдерінің төмендеуі мүмкін, алайда ұзақ мерзімді кезеңде жоба инвестициялық белсенділікке ынталандырушы әсер етеді және өндіруші кәсіпорындардың тұрақтылығын қамтамасыз етеді.

|  |  |
| --- | --- |
| **Қазақстан Республикасы**  **Премьер-Министрінің орынбасары –**  **Ұлттық экономика министрі** | **С. Жұманғарин** |